Fyrir í borginni er eitt stórt knatthús en það var niðurstaða fundarins að þörf væri á einu til tveimur í viðbót . Markmið þessarar vinnu er að finna raunverulegan kostnað félaganna við rekstur þeirra og leggja mat á styrkveitingar borgarinnar til þeirra til framtíðar . Rekstrarúttektin leiðir í ljós að styrkir Reykjavíkurborgar til félaganna hafa lækkað nokkuð , orkuverð hækkað auk þess sem félögin hafa misst stóra styrktaraðila . Þetta hefur leitt til þess að rekstrarniðurstaða hefur versnað eftir 2008 . Til að bregðast við minna fjármagni til reksturs hefur verið dregið úr viðhaldi og kaupum á búnaði og þjónustustig minnkað .